[Video] Wit Kasteel bou meer as net lugkasteleFoto: Skermskoot uit die video Wit Kasteel is ŉ rockgroep van Pretoria met ŉ passie vir musiek. Dié groep se lede, Waldemar Behr, Clemond Dartnall and Reinard Kruger, sê hoewel elkeen van hulle ŉ eie agtergrond in musiek het, werk hulle baie goed saam as ŉ groep. Hulle sê ook Wit Kasteel het ŉ unieke klank en dat jy nie hul musiek in ŉ spesifieke boksie moet plaas nie. Clemond sê mense is geneig om rockgroepe oor dieselfde kam te skeer, maar dat hulle hul musiek baie ernstig opneem. “Ons rook, drink of vloek nie wanneer ons optree nie, want dis ons werk.” Wit Kasteel het ŉ draai by Maroela Media kom maak. Kyk gerus na die video om te sien watter raad dié groep vir jongmense het wat ook ŉ musiekgroep wil begin. Besoek gerus Wit Kasteel se webblad hier.